Here is a page extracted from Wikipedia that may contain CSS, HTML, and a lot of unformatted text.

Title: انشراح موسى
Content: انشراح على موسى (1937 - 24 نوفمبر 2021) جاسوسة مصرية ، وهى مرات الجاسوس ابراهيم شاهين .

نشأتها 
اتولدت انشراح موسى سنة 1937 فى المنيا ، وفى سنة 1951 خدت الشهادة الاعدادية . وفى سنة 1954 اتجوزت ابراهيم شاهين اللى كان وقتها موظف حسابات بمكتب مديرية العمل فى مدينة العريش وعاشت معاه هناك وخلفت منه تلات ولاد هما نبيل سنة 1955 و محمد سنة 1956 و عادل سنة 1958 .

دخولها فى عالم الجاسوسية 
بعد حرب 67 وتمكن اسرائيل من احتلال سينا نجح واحد من ظباط الموساد اسمه (أبو يعقوب) فى استدراج ابراهيم شاهين علشان يشتغل جاسوس لحساب الموساد بعدما استغل سوء احواله المالية وطلب منه انه يبلغه بأى معلومات عن مصر ودفع له مبلغ 1000 دولار امريكانى كدفعة اولى تحت حساب المهمة المطلوبة منه . ولما كان المبلغ يعتبر ثروة كبيرة بالنسبة للعيله دى مع ظروفها المعيشية الصعبة ، فرحت انشراح موسى بوقوع جوزها فى مستنقع خيانة وطنه وشجعته على الاستمرار فيه وكمان اشتغلت معاه فى الجاسوسية بعدما سافرت معاه لمدينة بئر السبع فى اسرائيل واتعلمت من خبرا الموساد الكتابة بالحبر السرى وارسال المعلومات عن طريق جهاز الارسال اللى استلموه من ظابط الموساد وبعد كده اشتغل معاهم فى الجاسوسية ولادهم التلاتة .

القبض عليها 
بعدما اتعطلت مفاتيح جهاز الارسال اللى بتستعمله انشراح موسى مع جوزها ابراهيم شاهين وأولادهم فى التجسس وإرسال المعلومات لجهاز الموساد ، سافرت انشراح موسى لاسرائيل يوم 26 يوليه 1974 علشان تجيب مفاتيح جديدة . وده اللى خلى (أبو يعقوب) يديها مبلغ 2500 دولار امريكانى مكافأة ليها على جرأتها ده غير انه زود مرتبها الشهرى لمبلغ 1500 دولار امريكانى

وفاتها 
فى يوم 24 نوفمبر 2021 ماتت انشراح موسى فى بيتها فى تل ابيب واتدفنت حسب شعائر الديانة اليهوديه

انشراح موسى فى الاعمال الفنية 
تناول المسلسل المصري السقوط فى بئر سبع انتاج سنة 1994 للكاتب عبد الرحمن فهمى ومن اخراج نور الدمرداش حكاية دخول انشراح موسى فى عالم الجاسوسية لغاية لما تم القبض عليها ، وجسدت شخصيتها فى المسلسل الفنانة اسعاد يونس

مصادر

لينكات برانيه 
 

منياويه
ناس من مدينة المنيا
جاسوسات
جواسيس اسرائيليين
مجرمين مصريين
خونة لأوطانهم
صهاينه
اسرائيليين مصريين
مسلمين دخلوا فى اليهودية